b'\n_START_ARTICLE_\nMersteel (podjetje)\n_START_SECTION_\nZgodovina\n_START_PARAGRAPH_\nPodjetje Mersteel, d. o. o., je bilo ustanovljeno 1. 7. 2008 kot rezultat reorganizacije podjetij, zdru\xc5\xbeenih v takratno Skupino Merkur (danes Merkur Group)._NEWLINE_Merkur Group se je zaradi prilagajanja svetovnim trendom in vedno ve\xc4\x8djega obsega poslovanja v letu 2008 odlo\xc4\x8dila za reorganizacijo v divizijsko organiziranost. Z divizijsko organiziranostjo so metalur\xc5\xa1ko dejavnost podjetij v Merkur Group prenesli v novo ustvarjeno Divizijo Mersteel, katere krovno podjetje je Mersteel, d. o. o., Naklo. Rojstni dan Divizije Mersteel je 1. julij 2008. Datum pomeni prenos metalur\xc5\xa1kih izdelkov na novoustanovljeno divizijsko podjetje Mersteel, d. o. o., katerega lastnik ostaja Merkur.\n_START_SECTION_\nStrate\xc5\xa1ki cilji in na\xc4\x8drti\n_START_PARAGRAPH_\nV prihodnje na\xc4\x8drtujejo pove\xc4\x8devati tr\xc5\xbene dele\xc5\xbee na vseh trgih jugovzhodne Evrope. Vlagali bodo v centralna in regionalna skladi\xc5\xa1\xc4\x8da ter steel centre. Strate\xc5\xa1ko se bodo povezovali z izbranimi dobavitelji in kupci za skupne nastope na trgih, nadaljevali ekstenziven razvoj, intenzivno nadgrajevali tr\xc5\xbeenje in razvoj sistema za popolno oskrbo kupcev. Najve\xc4\x8djo pozornost bodo usmerili v dodelavne storitve, ki predstavljajo dodano vrednost za kupce.\n_START_SECTION_\nProdajni program\n_START_PARAGRAPH_\nProdajni program Divizije Mersteel sestavlja ve\xc4\x8d kot 30.000 metalur\xc5\xa1kih izdelkov iz naslednjih blagovnih skupin:_NEWLINE_- plo\xc4\x8devina in trakovi,_NEWLINE__NEWLINE_- nosilci in profili,_NEWLINE__NEWLINE_- varilnotehni\xc4\x8dni material,_NEWLINE__NEWLINE_- betonsko jeklo,_NEWLINE__NEWLINE_- armaturne mre\xc5\xbee,_NEWLINE__NEWLINE_- pali\xc4\x8dna jekla,_NEWLINE__NEWLINE_- cevi,_NEWLINE__NEWLINE_- orodna jekla,_NEWLINE__NEWLINE_- nerjavni program,_NEWLINE__NEWLINE_- barvasta metalurgija.'